Елин Пелин
Пролетта да поздравим

chitanka.info

Ха в полето да вървим,

пролетта да поздравим!

Колко слънце,

колко радост,

колко цветя,

колко младост

е донесла днеска тя

навсякъде по света!

Ха в гората да вървим,

птичките да поздравим!

Там певците

сладкопойни

край потоци

и в усойни

е пратила пролетта,

да се радва днес света!

Хайде, хайде да вървим,

пролетта да поздравим!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.